סופיה, נסיכת ספרד

סופיה, נסיכת ספרד (בספרדית: Sofía de Todos los Santos de Borbón y Ortiz; נולדה ב-29 באפריל 2007), היא בתם השנייה של פליפה השישי, מלך ספרד ולטיסיה, מלכת ספרד.

ביוגרפיה
הנסיכה סופיה נולדה בניתוח קיסרי ב-29 באפריל 2007 במדריד, יומיים לאחר התאריך שתוכנן. בדומה ללידת אחותה, המשפחה המלכותית הודיעה על הלידה לתקשורת באמצעות הודעת SMS. סנדקיה של סופיה היו פולאמה רוקאסולאנו וקונסטנטין-אסן, נסיך וידין (נסיך בולגריה). הוכרז כי תאי גזע מחבל הטבור שלה יישלחו לבנק פרטי אירופאי בבלגיה ולבנק ציבורי בספרד .בני הזוג עשו את אותו הדבר עם תאי הגזע של ליאונור שנלקחו למרכז פרטי באריזונה, דבר שיצר התנגדות ומחלוקת בספרד. היא הוטבלה ב-15 ביולי בגני ארמון סרסואלה. שמה, סופיה, ניתן לה על שם סבתה, סופיה, מלכת ספרד. הנסיכה לומדת בבית הספר "סנטה מריה דה לוס רוסאלס" שבמדריד.

לסופיה תואר אינפנטה  שמשמעותו הוא תואר מוכר עם טיפול מלכותי. את התואר יכולים לקבל רק ילדי המלך ויורש העצר בתוך המשפחה המלכותית. תואר ה"אינפנטה סופיה" מאשר כי היא הראשונה בשורת הירושה ממש אחרי משפחתו הישירה של המלך, כלומר בתו הבכורה של המלך, לאונור, נסיכת אסטוריאס.

אילן יוחסין

קישורים חיצוניים

 האתר הרשמי של בית המלוכה

הערות שוליים

משפחת המלוכה הספרדית
ילדי משפחות מלוכה
בית בורבון
ספרדיות שנולדו ב-2007
ספרדים שנולדו ב-2007